Document ID: 31986R0681

KOMISSION ASETUS (ETY) N:o 681/86,
annettu 4 päivänä maaliskuuta 1986,
elintarvikeapuna toimitettavista maataloustuotteista aiheutuvien menojen yhteisörahoituksesta annetun asetuksen (ETY) N:o 2681/74 soveltamista koskevista yksityiskohtaisista säännöistä annetun asetuksen (ETY) N:o 249/77 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon neuvoston 21 päivänä lokakuuta 1974 elintarvikeapuna toimitettavista maataloustuotteista aiheutuvien menojen yhteisörahoituksesta annetun asetuksen (ETY) N:o 2681/74() ja erityisesti sen 5 artiklan,
sekä katsoo että:
asetuksen (ETY) N:o 249/771() artiklan 2 kohdassa, sellaisena kuin se on viimeksi muutettuna asetuksella (ETY) N:o 642/82(), määritellään interventiotoimielimien hallussa olevien ja elintarvikeapuna toimitettavien maataloustuotteiden luovutushinnat kyseessä olevien markkinajärjestelyjen osana vahvistettujen interventio- tai viitehintojen perusteella; neuvosto ei ole tähän mennessä vahvistanut markkinointivuotena 1985/1986 sovellettavia interventio- ja viitehintoja viljakasvien osalta; komissio on kuitenkin vahvistanut ostohinnat, joita interventiotoimielimien on sovellettava, kovavehnälle ja muille viljakasveille päätöksellään (ETY) N:o 85/329() ja asetuksellaan (ETY) N:o 2124/85(), varotoimenpiteenä ja tämän kuitenkaan rajoittamatta neuvoston myöhemmin tekemien päätösten soveltamista; on aiheellista säilyttää nämä ostohinnat, tarvittaessa kuukausittain tehdyillä lisäyksillä mukautettuina, interventiotoimielimien säilyttämien viljakasvien sen arvon määrittelemiseksi, joka on otettava huomioon osana elintarvikeapumenojen yhteisörahoitukseen liittyen, tässä asetuksessa säädetyt toimenpiteet ovat EMOTR (Euroopan maatalouden ohjaus- ja tukirahasto)- komitean lausunnon mukaisia,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 249/77 2 kohtaan alakohta seuraavasti:"Elokuun 1 päivästä 1985 alkaen, kovavehnän osalta 1 päivästä heinäkuuta 1985 alkaen ja niin kauan kuin neuvosto ei ole vahvistanut asetuksen (ETY) N:o 2727/75 3 artiklan 1 kohdassa tarkoitettuja interventio- ja viitehintoja interventiovarastoista peräisin olevien viljakasvien arvo vahvistetaan soveltaen interventiomakasiinista poistettuun määrään ostohintaa, joka on määritelty:
- asetuksen (ETY) N:o 2124/85 1 ja 3 artiklan mukaisesti siltä osin, kun kyseessä ovat vehnä, ohra, maissi, ruis ja durra,
- asetuksen (ETY) N:o 85/329 1 artiklan 1 ja 3 kohdan mukaisesti siltä osin, kuin kyseessä on kovavehnä."
2 artikla
Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä maaliskuuta 1986.

Labels: 2
17
5
3
15